b"\n_START_ARTICLE_\nPeix migratori\n_START_SECTION_\nUns peixos destacats\n_START_PARAGRAPH_\nAls ous i els joves de la truita de riu li cal aigua dol\xc3\xa7a, un llit amb grava i c\xc3\xb2dols i l'alimentaci\xc3\xb3 especifica. Com que el mar \xc3\xa9s molt m\xc3\xa9s ric, des que viuen al mar poden obtenir el doble de la talla dels seus germans del riu. El salm\xc3\xb3, la truita i l'esturi\xc3\xb3 tornen exactament al mateix lloc on van n\xc3\xa9ixer. Segueixen l'olfacte i tenen la mem\xc3\xb2ria de l'olor del riu dels seus or\xc3\xadgens. La majoria nom\xc3\xa9s fan una vegada a la seva vida aquest viatge cansat: perden fins a 40% del seu pes i per conseq\xc3\xbc\xc3\xa8ncia nom\xc3\xa9s crien una vegada. Les anguiles europees seguixen el recorregut invers i tornen al Mar dels Sargassos. Les anguiles americans fresen al mar de Sargassos i al nord de l'Oce\xc3\xa0 Pac\xc3\xadfic, les d'\xc3\x80sia a la conca Indo-Pac\xc3\xadfica aprofitant dels corrents de mar.\n_START_SECTION_\nQuasi extinci\xc3\xb3 i retorn dels peixos migratoris\n_START_PARAGRAPH_\nEn diverses zones del m\xc3\xb3n el segle XX va ser catastr\xc3\xb2fic per als peixos migratoris. D'un costat la pesca industrial i la pol\xc2\xb7luci\xc3\xb3 van fer estralls, d'un altre costat la rectificaci\xc3\xb3 i la canalitzaci\xc3\xb3 de molts rius amb preses i rescloses i altres obres van entrebancar la migraci\xc3\xb3 en crear obstacles infranquejables, en augmentar el cabal, en reduir l'\xc3\xadndex d'oxigen a l'aigua o en destruir la xarxa tr\xc3\xb2fica. El salm\xc3\xb3, per exemple, que era com\xc3\xba a totes les conques atl\xc3\xa0ntiques d'Europa, nom\xc3\xa9s va poder sobreviure en uns pocs rius que van quedar a l'estat natural, principalment a Esc\xc3\xb2cia i Escandin\xc3\xa0via. A B\xc3\xa8lgica, el darrer salm\xc3\xb3 va ser capturat el 1935, a Alemanya als anys 1950. L'esturi\xc3\xb3 com\xc3\xba quasi va ser extingit, excepte unes poblacions residuals a Fran\xc3\xa7a._NEWLINE_Vers la fi del segle, la consci\xc3\xa8ncia va cr\xc3\xa9ixer que calia un canvi d'esperit per tal de tornar la vida als rius. No, nom\xc3\xa9s per protegir la biodiversitat per\xc3\xb2 tamb\xc3\xa9 per restaurar el poder auto-netejador de l'aigua i reduir el risc d'aig\xc3\xbces altes. Comen\xc3\xa7ava a considerar els rius com un ecosistema que tenien m\xc3\xa9s funcions que la mera evacuaci\xc3\xb3 de l'aigua o el transport fluvial. Al plec de condicions d'obres d'enginyeria civil, una part ecol\xc3\xb2gica, com per exemple la construcci\xc3\xb3 obligat\xc3\xb2ria de passos de peix o la renaturalitzaci\xc3\xb3, quan era possible, de bi\xc3\xb2tops de transici\xc3\xb3 entre riu i terra ferma amb riberes suaus i verds, tret de cotilles de formig\xc3\xb3 aix\xc3\xad que la reobertura de meandres i trams coberts. La Directiva marc de l'aigua de la Uni\xc3\xb3 Europea del 2000 va accelerar el moviment de restauraci\xc3\xb3 dels bi\xc3\xb2tops aqu\xc3\xa0tics. A poc a poc, es van realitzar uns \xc3\xa8xits prudents. Un primer salm\xc3\xb3 va trobar-se al Rin el 1997 i al Mosa mitj\xc3\xa0 el 2002 al pas de peix de la resclosa de Lixhe prop de Vis\xc3\xa9. A l'St\xc3\xb6r, a la conca de l'Elba va comen\xc3\xa7ar-se un programa de reintroducci\xc3\xb3 de l'esturi\xc3\xb3."